ועדת העבודה, הרווחה והבריאות, כנסת 18, פרוטוקול מספר 786, 2012-10-15 19:00

חיים כץ: ערב טוב, אני פותח את ישיבת ועדת העבודה, הרווחה והבריאות, היום 15 באוקטובר, כ"ט בתשרי, המדד לא עלה, הפתיע את כולם, ללא שינוי, נראה מה ייקרה עם המשכנתאות.

חיים כץ: דיברתי עם השר שלום שמחון ולפי סעיף - - -

וילמה מאור: אנחנו אמורים להצביע על הבקשה שלו לרביזיה.

נירה לאמעי: השר שמחון ביקש רביזיה, אם אנחנו מאשרים, אז אנחנו נדון ברביזיה.

חיים כץ: יש לנו אפשרות לא לאשר את הרביזיה, להצביע נגדה ולגמור את זה, אבל אנחנו את זה.

נירה לאמעי: זה גם בקשה של השר סער.

חיים כץ: מי בעד הרביזיה ירים את ידו.

חיים כץ: הצבעה בעד – 1 נגד – אין נמנעים – אין הרביזיה התקבלה

חיים כץ: תודה רבה לכל חברי הכנסת שיש להם זכות הצבעה בעניין הזה ושתמכו בעניין.

חיים כץ: אנחנו פותחים את הדיון לפי סעיף - - -

נירה לאמעי: סעיף 43 בנוסח החדש.

נירה לאמעי: במהלך הדיונים עלו על הפרק אגרות לגבי בחינות גמר ממשלתיות שמופיעות בחוק והן נשמטו כרגע מסעיף האגרות.

נירה לאמעי: מאחר שהאגרות האלה עברו לסעיף ההגדרות, היינו צריכים לקבוע להן בכל זאת הוראה פוזיטיבית, אי אפשר סתם כך לקבוע אגרות, לכן לסעיף 42, סעיף הביצוע והתקנות אנחנו נוסיף סעיף שאומר, שהשרים יורו על מתכונתן של בחינות גמר ממשלתיות, פורמאלי, לקבלת תעודת הנדסאי או טכנאי מוסמך.

נירה לאמעי: ברגע שיש את סעיף ההסמכה הזה אנחנו כותבים בסעיף האגרות, שהשר או שר החינוך, לפי העניין כאמור, באישור ועדת העבודה, יכול לקבוע אגרות, ובכלל זה על בחינות גמר ממשלתיות, כאמור בסעיף 42.

חיים כץ: מי בעד ירים את ידו.

חיים כץ: הצבעה בעד – 1 נגד – אין נמנעים – אין הסעיף נתקבל

חיים כץ: תודה רבה, הסעיף אושר.

חיים כץ: כעת נצביע על כל החוק, על כל החוק מתחילתו ועד סופו, אני מקווה שהוא יעלה בקרוב.

וילמה מאור: היום אנחנו מניחים אותו, תהיה ישיבה מיוחדת של מליאת הכנסת וזה יעלה.

חיים כץ: אני מבין שאתם הורדתם את ההסתייגות שלכם של אתמול.

דוד ימין: לא הגשנו הסתייגות.

חיים כץ: גם ראש הממשלה לא הגיש הסתייגויות למכרז, החוק יעבור בלי הסתייגויות.

חיים כץ: מי בעד החוק כפי שהוא נוסח, ירים את ידו.

חיים כץ: הצבעה בעד – 1 נגד – אין נמנעים – אין חוק ההנדסאים והטכנאים המוסמכים, התשע"ב-2012 נתקבל

חיים כץ: החוק אושר ויעבור לקריאה שנייה ושלישית.

חיים כץ: אני רוצה להגיד לך דוד, שאני מודה לך.

חיים כץ: אני מודה לך נירה על העבודה שהשקעתם והבאתם את החוק הזה - שלי אישית הוא מאוד חשוב - לסף פתחה של המליאה שתתכנס במיוחד, ואני אבוא במיוחד, ובלי נדר נעביר אותו בקריאה השנייה והשלישית ונרשום אותו כעוד חוק בספר החוקים של מדינת ישראל.

חיים כץ: תודה רבה לכם.

חיים כץ: תודה רבה, הישיבה נעולה.